cyanic-selkie/wikianc huggingface dataset:
Biblioterapi
Sejarah
Biblioterapi merupakan sebuah konsep lama dalam sains perpustakaan. Menurut ahli sejarah Yunani, Diodorus Siculus, dalam buku beliau, Bibliotheca historica, terdapat sebuah frasa di atas pintu masuk ke ruang dimana buku-buku disimpan oleh Raja Mesir, Ramses II. Dikenali sebagai moto perpustakaan yang tertua di dunia, ψγxhσ Iatpeion, atau bermaksud: "rumah penyembuhan untuk jiwa". Galen, ahli falsafah dan perubatan kepada Marcus Aurelius, memperkenalkan perpustakaan perubatan pada abad pertama, yang digunakan bukan sahaja untuk dirinya, malah untuk kakitangan Sanctuary Asclepion, spa air terapeutik Roman yang terkenal dan dianggap sebagaio salah satu hospital pertama di dunia. Malahan, pada tahun 1272, bacaan al-Quran juga dijadikan rawatan perubatan di Hospital Al-Mansur di Kaherah.
Pada awal abad ke-19, Benjamin Rush gemar menggunakan kesusasteraan di hospital untuk "hiburan dan arahan kepada pesakit". Pada pertengahan abad, Minson Galt II telah menulis mengenai penggunaan biblioterapi di institusi mental dan pada 1900, perpustakaan menjadi bahagian penting dalam institusi psikiatri di Eropah.
Setelah istilah "biblioterapi" dicipta oleh Samuel Crothers dalam sebuah artikel dalam Atlantic Monthly edisi Ogos 1916, ia akhirnya digunapakai dalam kamus perubatan. Pada 1920-an, terdapat program latihan untuk biblioterapi. Salah satu tawaran latihan adalah dari Sekolah Sains Perpustakaan di Universiti Western Reserve, diikuti sebuah program di Sekolah Perubatan Universiti Minnesota. Pustakawan hospital diletak di baris hadapan bagi teknik biblioterapi. E. Kathleen Jones, editor kepada siri buku Hospital Libraries, merupakan pentadbir perpustakaan di Hospital McLean, Massachusetts. Hasil karya ini telah diterbitkan pertama kali pada tahun 1923 sebelum dikemaskini pada tahun 1939 dan 1953. Pustakawan Sadie Peterson Delaney menggunakan biblioterapi dalam tugasnya sebagai pustakawan di salah sebuah hospital di Tuskegee, Alabama dari tahun 1924 sehingga kematiannya pada tahun 1958. Elizabeth Pomeroy, pula telah menerbitkan hasil dapatan dari kajiannya pada tahun 1937 mengenai keberkesanan biblioterapi di hospital. United Kingdom yang memulakan biblioterapi sekitar tahun 1930-an, juga menunjukkan perkembangan dalam penggunaan terapi membaca di perpustakaan hospital. Charles Hagberg-Wright, pustakawan Perpustakaan London, dalam ucapannya di Persidangan Palang Merah Empayar British, beliau bercerita mengenai kepentingan biblioterapi sebagai sebahagian daripada "perubatan kuratif" di hospital. Selain itu, laporan dari Persidangan Kesihatan Umum 1930 mengenai biblioterapi turut dimasukkan dalam jurnal British, Lancet.
Apabila hospital mengetuai biblioterapi, prinsip dan amalan biblioterapi telah dibangunkan di Amerika Syarikat. Di United Kingdom, ada yang merasakan bahawa biblioterapi mereka agak ketinggalan berbanding AS dan Joyce Coates, menulis dalam Rekod Persatuan Perpustakaan, merasakan "kemungkinan biblioterapi tidak diteroka sepenuhnya". Pada tahun 1966, Persatuan Hospital dan Institusi Perpustakaan, sebuah bahagian dalam Persatuan Perpustakaan Amerika, telah mengeluarkan takrifan biblioterapi sebagai pengiktirafan terhadap pengaruh yang semakin meningkat. Kemudian, pada tahun 1970-an, Arleen McCarty Hynes, mencipta "Meja Bulat Biblioterapi".
Mano Erina
Mano Erina (真野恵里菜) merupakan artis solo di dalam Hello! Project.
Biblioterapi
Perubahan definisi
Konsep biblioterapi telah diperluaskan dari masa ke masa, termasuk manual bantuan sendiri tanpa intervensi terapeutik, atau ahli terapi yang "menetapkan" filem yang mugkin diperlukan oleh pelanggan.
Mano Erina
2006 - 2011
Dia mula menyertai Hello! Project pada tahun 2006 sebagai ahli Hello! Pro Egg. Pada tahun 2007, dia menyertai permainan Futsal sebagai ahli pasukan Gatas Brilhantes H.P. dan telah dimasukkan ke dalam kumpulan Ongaku Gatas. Pada 29 Mac 2008, dia menjadi artis solo selepas graduasi dari Ongaku Gatas, bekerja diawah pengurusan dan promosi dibawah J.P Room.
Biblioterapi
Penggunaan klinikal
Walaupun istilah "bibliotherapy" pertama kali diperkenalkan oleh Samuel Crothers pada tahun 1916, penggunaan buku untuk mengubah tingkahlaku dan mengurangkan ketegangan telah lama digunakan seawal Zaman Pertengahan. Apabila diterapkan dalam konteks terapeutik, biblioterapi boleh terdiri daripada bahan fiksyen mahupun bukan fiksyen. Biblioterapi fiksyen (contohnya: novel atau puisi) adalah proses dinamik, di mana bahan secara aktif ditafsirkan berdasarkan keadaan pembaca. Dari perspektif psikodinamik, bahan-bahan fiksyen dipercayai berkesan melalui proses pengenalan, kelegaan emosi (katarsis) dan wawasan. Melalui pengenalan dengan watak dalam cerita, pembaca memperoleh kedudukan alternatif dari mana untuk melihat isu mereka sendiri. Dengan mengapresiasi watak, pelanggan akan menjalani satu bentuk katarsis dengan mendapatkan harapan dan melepaskan ketegangan emosional, yang mengakibatkan perubahan pandangan dan tingkah laku. Pesakit juga mungkin akan mendapati ia lebih mudah untuk bercerita mengenai masalah mereka jika dia dan ahli terapi seolah-oleh bercakap mengenai masalah watak dalam bahan bacaan tersebut.
Mano Erina
2012
Pada 21 Julai, telah diumumkan bahawa Mano Erina akan graduasi dari Hello! Project pada Februari 2013.
Biblioterapi
Penggunaan klinikal
Pada tahun 1980-an dan awal 1990-an, biblioterapi digunakan secara meluar tetapi kekurangan kajian mengenai model terapeutik dilakukan. Walau bagaimanapun, banyak ujian terkawal rawak (RCT) telah mendokumenkan kesan positif dari biblioterapi untuk keadaan klinikal seperti kecederaan diri yang disengajakan, kecelaruan obsesif kompulsif (OCD) dan bulimia nervosa dan insomnia. Kajian jugak menyokong biblioterapi sebagai intervensi untuk pelbagai isu psikologi termasuk gangguan emosi, ketagihan alkohol, dan disfungsi seksual. Dalam kajian terbaru mengenai rawatan psikoterapi untuk orang tua mengalami tekanan,biblioterapi muncul sebagai intervensi yang berkesan.
Penggunaan biblioterapi dalam program kesihatan mental, termasuk mereka yang menyalahguna bahan, juga menunjukkan keberkesanan kepada pesakit di United Kundom dimana ia menjadi sumber yang popular. Para penyelidik juga menemui biblioterapi dapat berjaya melengkapkan program rawatan dan mengurangkan residivisme.
Filem Alive
Filem Alive boleh merujuk pada salah satu yang berikut:-
Kereta api Bukit Bendera
Kereta api kabel Bukit Bendera atau Funikular adalah dua bahagian kereta api bukit yang mendaki Bukit Bendera daripada pekan Air Itam, berhampiran George Town di Pulau Pinang, Malaysia. Perjalanan mengambil masa kira-kira setengah jam. Penumpang mengubah akan bertukar kereta api di stesen titik tengah. Kereta api mungkin akan singgah di stesen perantaraan lain atas permintaan. Sistem kereta api berusia 85 tahun itu menyediakan perkhidmatan sehingga 7 malam setiap hari. Bagi mereka yang tinggal di puncak Bukit Bendera, perkhidmatannya dilanjutkan sehingga 10 malam.
Pembinaan
Kereta Api Bukit Bendera pada mulanya dibina untuk golongan penjajah British bagi menikmati udara sejuk Bukit Bendera Pulau Pinang. Percubaan pertama pada funikular di Bukit Bendera bermula dengan cadangan oleh tiga penduduk British iaitu D. Logan, Joseph Heim dan Alan Wilson dan pembentukan sebuah syarikat swasta pada tahun 1897, dengan pembiayaan dari pentadbiran penjajah. Percubaan pertama menggunakan enjin stim dan bukan funikular, dan ia terbukti bahawa percubaan tersebut gagal. Laluan ini telah dibina antara 1901 dan 1905, tetapi tidak berjaya kerana kesilapan teknikal.
Sehingga tahun 2010, Kereta Api Funicular Bukit Bendera mempunyai dua bahagian bebas kerana perbezaan dalam kecerunan antara bahagian bawah dan atas, dan penumpang perlu untuk menukar kereta api di stesen pertengahan. Bahagian atas dan bawah masing-masing mempunyai dua pengimbang balas kereta api 40 penumpang, dan setiap bahagian mempunyai gelung lulus dalam perhentian pertengahan dan perantaraan. Kereta api funikular itu ditarik oleh kabel keluli didorong elektrik dengan kuasa 500 volt. kereta api itu mempunyai terowong yang mengukur 258 kaki panjang dan terowong yang mempunyai kecuraman 27.9,adalah merupakan landasa tercuram di dunia. Ia mengambil masa 30 minit untuk pergi ke atas bukit pada perkhidmatan funikular dengan perubahan kereta api di stesen tengah.
Penaiktarafan (1977)
Gerabak pertama adalah diperbuat daripada kayu dengan ditakrifkan petak kelas pertama dan kedua dalam setiap satu. Empat gerabak telah digunakan pada kereta api itu selama lebih 50 tahun sehingga mereka bersara pada 1977 dan digantikan dengan gerabak merah yang mempunyai kipas dan pintu gelangsar automatik. Setiap satu daripada gerabak buatan Switzerland merah boleh menampung sehingga 80 orang, kebanyakannya berdiri. Gerabak ini semua telah digunakan selama lebih 30 tahun sehingga 2010.
Barj hotel
Barj hotel wujud berikutan kemerosotan dalam pengangkutan komersial dan pengangkutan di terusan Eropah. Banyak tongkang yang berfungsi telah ditukar menjadi hotel terapung dengan pelbagai tahap kemewahan. Trend ini bermula pada tahun 1960-an dan kini telah berkembang menjadi rangkaian barj hotel yang beroperasi di terusan dan sungai Perancis, Belgium, Belanda, Jerman dan UK. Majoriti barj hotel beroperasi di laluan air Perancis, di mana pihak berkuasa negara Voies Navigables de France menganggarkan kepentingan ekonomi mereka pada 60 juta euro pendapatan tempatan, atau kira-kira 5% daripada semua perniagaan pelancongan laluan air di Perancis. kiri|thumb|300x300px| Saint Louis menyeberangi saluran air Agen di Canal de Garonne Barj hotel mewah telah berlayar di Eropah selama lebih 30 tahun dan dirasai oleh kebanyakan pelanggan mereka untuk menyediakan cara yang menyeronokkan, santai dan mewah untuk mengalami pemandangan desa, bandar dan perkampungan. Sebilangan besar bot boleh didapati di Perancis, tetapi terdapat juga barj hotel yang beroperasi di Ireland, England, Scotland, Jerman, Belanda, Belgium dan Itali. Laluan 'Klasik' Perancis (Burgundy, Lembah Loire dan Canal du Midi) adalah yang paling sibuk, dengan kebanyakan tongkang hotel, serta bilangan bot sewa yang cukup tinggi dan kraf keseronokan persendirian. Tetapi barj hotel didapati berfungsi hampir di semua laluan air Perancis, termasuk terusan yang lebih senyap dan kurang dikenali, seperti Canal du Nivernais. Kebanyakan laluan air (sungai dan terusan) kekal tidak tercemar dan tarikan utama barj hotel yang menumpukan kedamaian dan ketenangan, keselesaan dan keringanan dalam persekitaran yang menarik.
Kereta api Bukit Bendera
Baik Pulih (2010)
Selepas beberapa siri kerosakan, idea baik pulih lengkap sistem kereta api funikular baru telah diilhamkan. Pada 22 Februari 2010, kereta api funikular yang berusia 87 tahun telah ditutup untuk menaik taraf kepada sistem yang baru dengan kos RM63 juta. Landasan baru diletakkan, dan kereta api baru dibeli untuk meningkatkan kapasiti penumpang dan kelajuan kereta api. Stesen pangkalan baru dan tempat letak kereta awam turut dibina. Kayu daripada landasan kereta api lama telah digunakan semula dalam pembinaan yang bangunan baru empat tingkat iaitu Pusat Melawat Bukit Bendera di puncak.
Barj hotel
Barj hotel biasanya bergerak untuk sebahagian daripada hari antara pelabuhan bandar atau lebih banyak tambatan tidak rasmi. Kebanyakan pelayaran di rangkaian terusan Eropah yang luas (8,500 km di Perancis sahaja) tetapi beberapa orang melawat atau beroperasi di sungai, dengan pelbagai jadual perjalanan. Banyak tongkang juga menyediakan lawatan untuk melawat pemandangan tempatan, contohnya ladang anggur, restoran, bengkel pertukangan, pasar atau istana, kebanyakannya mengikut jadual yang telah ditetapkan dan lain-lain mengikut kehendak dan minat tetamu. Kebanyakan tongkang menyediakan basikal bagi tetamu untuk penerokaan yang lebih tidak formal.
Kereta api Bukit Bendera
Baik Pulih (2010)
Kereta api baru, tidak seperti kereta api sebelum 2010, tidak memerlukan penumpang menukar kereta api di pertengahan. Penumpang boleh menikmati perkhidmatan tanpa henti dalam kereta api biru dan putih Switzerland yang mampu membawa sehingga 100 penumpang pada satu masa serta dilengkapi dengan pendingin hawa dan kereta baru boleh sampai ke atas dalam masa lima minit. Beban maksimum kereta api funikular kerja telah ditetapkan pada 7,500 kg. Ia boleh membawa 1,000 penumpang sejam berbanding 250 di bawah sistem lama.
Barj hotel
Beberapa barj hotel hanya menawarkan penginapan dan sarapan; yang lain juga menyediakan makan tengah hari, hidangan penuh atau lebih. Sekurang-kurangnya satu barj hotel menawarkan layan diri. Tongkang Lima Bintang mempunyai tukang masak yang berkelayakan dan berpengalaman di atas kapal yang boleh menyediakan masakan bertaraf antarabangsa yang tinggi, daripada bahan-bahan tempatan segar harian - bersama-sama dengan wain dan minuman beralkohol tempatan. Ramai pelanggan mengatakan bahawa mereka memilih hotel jenis tongkang untuk kateringnya. Sesetengah tongkang - terutamanya yang lebih kecil dikendalikan oleh pemilik - menawarkan diet halal, halal, vegetarian, vegan, sifar kanji atau diet rendah karbohidrat.
Kereta api Bukit Bendera
Baik Pulih (2010)
Pada 25 April 2011, sistem kereta api yang baru disambung semula perkhidmatan, walaupun pada mulanya terdapat beberapa masalah teknikal yang menyebabkan perkhidmatan itu tergendala buat sementara waktu. Perkhidmatan kereta api berjalan 6:30 pagi - 10:00 malam setiap hari. Peningkatan ini membawa kepada peningkatan yang besar dalam penumpang dibawa. Pada tahun 2014, jumlah penumpang mencapai 1.37 Juta berbanding dengan bilangan pengunjung ke Bukit Bendera kira-kira setengah juta pada tahun 2008.
Stesen
untuk mendaki menggunakan funikular. Pelawat boleh masuk melalui Stesen Bawah di Jalan Air Itam. Terdapat beberapa stesen di sepanjang landasan kereta api di antara Stesen Atas dan Bawah. - Stesen Tengah termasuklah Claremont, Moniot Road, Viaduct. Sejak dinaik taraf pada tahun 2010, kereta api tidak lagi berhenti pada stesen-stesen tengah dan meneruskan perjalanan hingga ke puncak. Bagaimanapun, ia mungkin berhenti di beberapa stesen perantaraan melalui kehendak pemandu.
Stesen Atas telah dinaik taraf dengan pembinaan platform pemandangan yang lebih luas iaitu Skywalk, tangga elektrik yang membawa kepada sebuah medan selera, serta lif, kafe dan muzium  Bawah di Air Itam telah dinaik taraf dengan sebuah bangunan baru dengan bumbung yang boleh dibuka dan tempat letak kereta bertingkat baru untuk pengunjung yang hadir dengan kereta. Pengunjung juga boleh menggunakan perkhidmatan Bas Rapid Pulau Pinang '204' dari George Town, Pulau Pinang.
Tiket dan tambang
Bagi warga Malaysia, tambang bagi tiket pergi balik adalah RM12 setiap orang dewasa dan RM4 setiap kanak-kanak berusia antara tiga hingga 12 tahun. Warga emas akan menikmati tambang lebih murah RM4 seorang. Untuk bukan warganegara Malaysia tambang adalah RM30 untuk dewasa dan RM15 untuk kanak-kanak. Terkini Promosi Untuk Semua Kategori Bagi Pemegang MYKAD Sahaja Hanya RM3 6:30 - 9:00 Pagi dan 7:00 - 10:30 Malam.
Perjalanan terus kekal percuma untuk orang kurang upaya memegang kad OKU.
Juga tidak berubah adalah tambang bagi penduduk Bukit Bendera, peniaga berlesen dan penjaja dan pekerja, yang boleh membeli pas musim bulanan pada RM24.
1923-2010
Kereta api bawah Kereta api atas
Generator rosak
Pada 30 Julai 2009, jam 5.30 petang seramai 300 pengunjung pusat peranginan Bukit Bendera terkandas apabila perkhidmatan kereta api kabel terhenti akibat stesen janakuasanya mengalami masalah teknikal. Ia melibatkan perkhidmatan kereta api stesen bahagian tengah dan atas Bukit Bendera. Dua kereta api yang sedang naik dan turun 'tersangkut' di tengah landasan.
Don Daniyal Don Biyajid
Don Daniyal bin Don Biyajid atau lebih terkenal sebagai Ustaz Don (lahir 14 November 1984) merupakan seorang penceramah bebas, pengacara televisyen dan pensyarah Malaysia, terkenal dengan rancangan keagamaan beliau yang kebanyakkannya disiarkan di TV AlHijrah dan Astro Oasis.
Kereta api Bukit Bendera
Generator rosak
Kesemua penumpang yang terkandas di stesen tengah dan atas dibawa turun menggunakan kenderaan Jabatan Kerja Raya (JKR) serta Bomba dan Penyelamat ke Kebun Bunga. Mereka dibawa turun melalui melalui Jalan Air Terjun, Kemudian bas Setiausaha Kerajaan Negeri Pulau Pinang membawa mereka ke Stesen Kereta Api Bukit Bendera untuk membolehkan mereka mengambil kenderaan yang ditinggalkan di sana.
Don Daniyal Don Biyajid
Kehidupan awal
Beliau dilahirkan pada 14 November 1984 di Bukit Mertajam, Pulau Pinang. Anak kedua dari empat beradik kepada pasangan Che Maryam binti Abdul Kader dan bapa, Don Biyajid bin Mustafa, seorang bekas pembantu makmal veterinar. Ustaz Don mendapat pendidikan awal di Sekolah Kebangsaan Kebun Sireh, Bukit Mertajam dan seterusnya menyambung pelajaran di peringkat menengah di Sekolah Menengah Kebangsaan Agama (SMKA) Nibong Tebal, Pulau Pinang. Beliau ialah seorang yang aktif berpidato di zaman persekolahannya. Beliau merupakan lulusan di Universiti Al Azhar di Kaherah, Mesir.
Kerjaya
Beliau memulakan karier di media dengan mengendalikan program interaktif agama Islam, 30 Minit Ustaz Don di saluran TV AlHijrah (saluran Astro 114) Sebelum ini beliau mengendalikan Program Ihya Ramadan. Penglibatan beliau tidak hanya di TV AlHijrah, beliau turut terlibat di saluran Astro Oasis, RTM dan TV3. Beliau turut aktif di media sosial Facebook Instagram dan TikTok untuk membincangkan perihal agama secara interaktif bersama pengikut beliau.
Kehidupan peribadi
Beliau berkahwin dengan Husna Zahry pada 23 Ogos 2012 dan dikurniakan empat orang anak yang kesemuanya lelaki–Don Mustofa (lahir 2014), Don Ibrohim (lahir 2016) dan Don Sulaiman (lahir 2019) dan Don Yunus (2021).
Sekolah Menengah Kebangsaan Gajah Berang
Sekolah Menengah Kebangsaan Gajah Berang merupakan sebuah sekolah menengah kebangsaan kerajaan yang terletak dalam daerah Melaka Tengah, Melaka. Kedudukannya terletak kira-kira 1.5 km dari pusat Bandar Melaka. Pada awal penubuhannya, sekolah ini dikenali sebagai Gajah Berang Secondary Modern School dan kemudian ditukarkan kepada Gajah Berang Secondary English School (GBSES). Pemberian nama sekolah dikaitkan dengan nama jalan yang berhadapan dengan sekolah iaitu Jalan Gajah Berang yang menghubungkan Jalan Tengkera di barat dan Jalan Hang Tuah, Bachang di timurnya serta bersebelahan dengan perkampungan Chetti.
Dalam usia yang mencecah lebih daripada separuh abad, SMK Gajah Berang telah memperoleh kecemerlangan dan kegemilangan sama ada dalam bidang kurikulum atau kokurikulum. Selain itu, SMK Gajah Berang telah berjaya melahirkan generasi pelajar yang berilmu, bermoral dan berdaya saing. Kejayaan pelajar-pelajar SMK Gajah Berang telah mendapat pengiktirafan bukan sahaja di peringkat nasional malah di peringkat antarabangsa khususnya dalam bidang kokurikulum.
Era Pascamerdeka (1956 -1957)
Pada tahun 1956 setahun sebelum Tanah Melayu mendapat kemerdekaan, kerajaan British menubuhkan sekolah ini. Lokasi yang dipilih terletak di atas sebuah tapak yang bertanah rendah dan berpaya seluas 7.5 ekar. Terdapat hanya sebatang jalan kecil sepanjang 50 meter ke Jalan Gajah Berang sebagai jalan penghubung ke sekolah.
Pada awalnya, sekolah ini terdiri daripada sebuah blok bangunan batu 2 tingkat yang mengandungi 6 buah bilik darjah, bengkel-bengkel dan sebuah tandas. Sebuah bilik darjah dijadikan bilik guru. Terdapat juga sebuah binaan sementara yang beratap rumbia, tempat untuk menjual makanan. Walaupun bengkel-bengkel telah siap dibina, namun ia tidak dapat digunakan kerana pemasangan mesin-mesin belum lagi dilakukan.
Kedatangan tahun 1957 membawa kepada peningkatan dalam jumlah keseluruhan pelajar iaitu seramai 226 orang. Kemasukan 75 orang pelajar baru Tingkatan 1 menyebabkan sekolah terpaksa bergelut dengan masalah kekurangan bilik darjah. Bilik darjah yang sedia ada tidak mencukupi untuk menampung keseluruhan pelajar. Untuk mengatasi keadaan ini, bilik guru, bilik bacaan dan bengkel logam terpaksa diubah suai menjadi bilik darjah.Para guru terpaksa menggunakan ruangan koridor sebagai tempat melakukan kerja-kerja di luar bilik darjah. Bilik pengetua pula telah dibahagi dua untuk menyediakan ruangan bagi Bilik Bacaan atau Kelas Bahasa Melayu. Pada akhir tahun, cogan kata sekolah ini telah dicipta dengan mengambil kata-kata Latin iaitu "Labor Omnia Vincit" yang bermaksud "Usaha Mengatasi Segala-galanya".
Dekad Pertama (1958 - 1968)
Dalam sepuluh tahun pertama selepas era pasca merdeka, sekolah ini banyak mengalami transformasi dari segi pembangunan fizikalnya. Kerja-kerja pembinaan dan penambahan 3 blok baru bangunan sekolah dan padang giat dijalankan. Kesibukan dan bunyi bising dari kerja-kerja di tapak pembinaan tidak menghalang sesi persekolahan 1958 daripada diteruskan. Seramai 231 orang pelajar lelaki baru memasuki Tingkatan Satu dan Peralihan. 4 buah kelas tingkatan 1 dan 2 buah kelas peralihan terpaksa ditukarkan ke sesi petang kerana masalah kekurangan bilik darjah. Masalah ini hanya dapat diatasi selepas kerja-kerja pembinaan siap sepenuhnya pada penghujung bulan Mac.
Tahun 1958 mengungkap beberapa peristiwa penting yang julung-julung kalinya berlaku di sekolah ini. Pada 3 April, sekolah ini menerima penghormatan yang tinggi apabila Ketua Pegawai Pelajaran Melaka, Dr F.J.A Rawcliffe membuat kunjungan rasmi kali pertama. Di samping itu, sekolah ini diserikan dengan kehadiran sekumpulan pertama pelajar perempuan Tingkatan 1 dan Peralihan seramai 106 orang pada bulan Mei. Persatuan Ibu Bapa dan Guru (PIBG) juga telah diasaskan bagi menjalinkan kerjasama rapat antara ibu bapa dan guru. Pengerusi pertamanya ialah Ahli Parlimen Melaka, Datuk Tambychik bin Karim. Seterusnya, kumpulan pertama pelajar tingkatan 3 telah menduduki Peperiksaan LCE dan keputusannya ialah 62%. Sebuah majalah sekolah yang pertama, The Torch telah berjaya diterbitkan pada tahun ini. The Torch melambangkan obor yang menyinari setiap pelajar yang menyertai sekolah ini. Padang sekolah SMK Gajah Berang telah siap pada penghujung bulan Disember selepas dua tahun ketiadaan padang. Sebelum ini, warga SMK Gajah Berang terpaksa menggunakan padang Sekolah Inggeris Tengkera dan Sekolah Anglo-Chinese untuk latihan sukan dan pertandingan.
Pada tahun 1962, En. Khoo Heng Hock menjadi Pengetua ke-3 yang menggantikan tempat En. Tan Boon Lin. Di bawah pentadbiran beliau, beberapa perubahan telah dibuat. Antaranya termasuklah menukarkan nama-nama rumah sukan kepada nama tokoh-tokoh yang berjasa kepada sekolah dan Negeri Melaka iaitu Ee Yew Lin, Tan Cheng Lock, Tan Gim Ann, Hang Tuah dan Leong Yew Koh. Gelanggang tenis dan gelanggang bola keranjang juga telah dibina di bawah pimpinan beliau. Pengetua ke-5, En. Kok Swee Hong pula menumpukan usahanya dalam meningkatkan prestasi peperiksaan sekolah dan menambahkan lagi bangunan baru bagi menampung pertambahan bilangan pelajar setiap tahun.
Era Pembangunan (1969 - 2000)
Dari tahun 1969 hingga tahun 2000, sekolah ini berada di bawah pentadbiran 7 orang pengetua. Pelbagai usaha dan sumbangan telah dilakukan untuk membangunkan prasarana sekolah dan meningkatkan prestasi akademik serta kokurikulum para pelajar. Antaranya, pada tahun 1971, pengetua sekolah, Encik Tai Yen Chuan (1965-1975)  telah memulakan kelas bagi Tingkatan 6 Aliran Sains. Pelajar-pelajar lepasan Tingkatan 5 yang berjaya dalam aliran sains dari sekolah ini dapat melanjutkan pengajian ke Tingkatan 6. Wang sewa sebanyak RM40,000.00 dikeluarkan untuk melengkapkan makmal sains, menambah buku-buku teks dan rujukan Tingkatan Enam di perpustakaan serta menampung perbelanjaan lain. Pasukan ragbi sekolah  berjaya menjadi johan di peringkat kebangsaan.Pada tahun 1975, bangunan baharu yang terdiri daripada bengkel elektrik, kaji sawat, bilik makmal dan kelas Tingkatan 1 siap dibina di bahagian belakang kawasan sekolah yang berhampiran dengan padang.
Bagi membantu murid-murid SMK Gajah Berang yang menghadapi masalah kewangan, pengetua sekolah yang ke-7, Encik Seow Kim Swee (1976-1979) telah mengambil inisiatif menubuhkan "Tabung Murid-murid Miskin". Pada tahun 1979, berkat tunjuk ajar para guru dan kegigihan pelajar-pelajar Tingkatan 6, SMK Gajah Berang berjaya mencapai keputusan tertinggi di seluruh Malaysia dalam Peperiksaan HSC (aliran Sains) dengan keputusan 71.4%.
Di bawah kepimpinan pengetua yang ke-8, Encik Goh Kwee Meng, taraf sekolah ini dinaiktarafkan  kepada gred "A" kerana mempunyai kelas Peralihan hingga kelas Tingkatan 6 dan mempunyai jumlah pelajar yang melebihi 1200 orang.
Beberapa penambahbaikan telah dilaksanakan oleh Encik A. Kalimutu, pengetua yang ke-9 semasa pentadbirannya seperti melengkapkan kemudahan-kemudahan bersukan, menggalakkan aktiviti bersukan pada waktu petang. Beliau juga melengkapkan kemudahan di perpustakaan dan mengadakan bilik rujukan untuk pelajar. Pada tahun 1982, beliau memperkenalkan tali leher sekolah untuk dipakai oleh semua murid dan guru sekolah. Ia merupakan satu langkah ke arah pembentukan dan mengekalkan suatu "identiti" sekolah ini serta menyemai semangat cintakan sekolah. Sistem merit dan demerit turut diperkenalkan bagi mempertingkatkan disiplin pelajar. Kutipan dana telah diusahakan oleh para pelajar untuk mendirikan jalan susur bagi menghubungkan bangunan-bangunan sekolah. Pada tahun 1986, "Skim Sarapan Untuk Murid-Murid Miskin" diperkenalkan untuk memberikan makanan dan minuman pagi kepada mereka yang memerlukannya. Skim ini dijalankan dengan wang bantuan daripada tabung murid-murid miskin SMGB. Pada tahun 1989, sekolah ini telah mula menerima pelajar perempuan di kelas Peralihan, Tingkatan Satu dan Tingkatan Empat. Penerimaan ini merupakan percubaan yang besar dalam sejarah sekolah ini. Pada 21 September 1989, Pusat Sumber sekolah ini telah dirasmikan oleh YB Datuk Mohd. Hj. Kamarudin, Timbalan Menteri Pelajaran Malaysia. Pada tahun 1992, Jabatan Pendidikan Negeri Melaka telah mencalonkan sekolah ini sebagai Sekolah Harapan.
Ketika Encik Kassim bin Abbas menjadi pengetua, dua buah kedai koperasi   telah diwujudkan. Selain itu,   dataran taman, air pancut, kolam ikan, parkir kereta guru telah dibina untuk menambah keceriaan  sekolah Bilik media turut dilengkapkan untuk kemudahan pelajar. Sekolah ini turut menyertai pertandingan drama TV3 peringkat kebangsaan dan telah memenangi tempat ke-3.
Pada tahun 1997, Tuan Haji Yaamah bin Mohd. Dris selaku pengetua yang ke 12 telah melengkapkan kemudahan internet di sekolah dan menambah bangunan sekolah yang baharu untuk mengatasi masalah kekurangan bilik darjah. Beliau juga telah mewujudkan Homepage Pengakap dan Homepage SMK Gajah Berang.
Bersama Milenium Menuai Kecemerlangan (2001 - 2010)
Dalam kokurikulum pelbagai pencapaian turut diperoleh pada tahun 2009. Antaranya, Pasukan St John Sekolah telah menjadi johan keseluruhan Pertandingan Pertolngan Cemas Dan Kawad kaki di peringkat kebangsaan. Persatuan Pandu Puteri berjaya menjadi johan peringkat negeri dalam Pertandingan Pengucapan Awam dan Pertandingan Senamrobik Anjuran Jabatan Belia dan Sukan Negeri.Persatuan Bahasa Melayu turut menjadi johan peringkat zon dalam pertandingan Bahas Ala Parlimen.Persatuan Sains Dan Matematik telah memenangi pingat emas dalam International Competition Assessment for School Anjuran New South Wales University.
Puan Hajah Umaizahrah Binti  Alwi telah mencetuskan idea penubuhan Bilik Warisan SMK Gajah Berang dengan bermatlamatkan pemeliharaan warisan budaya sekolah bagi menjana kecemerlangan Institusi Pendidikan SMK Gajah Berang yang unggul. Dengan anggaran kos sebanyak RM25,000, Bilik Warisan telah berjaya diwujudkan hasil kerjasama ahli Panitia Sejarah, guru-guru cemerlang dan staf sokongan pada tahun 2009.
Era kecemerlangan (2011 - kini)
Tahun 2011 hingga 2017 menyaksikan kemantapan pentadbiran SMK Gajah Berang di bawah dua orang pengetua iaitu Puan Hajah Umaizahrah Binti Alwi dan Encik Roszelan Bin Majid sehingga membawa kejayaan demi kejayaan bagi SMK Gajah Berang dalam akademik dan kokurikulum. SMK Gajah Berang juga mengalami transformasi dan perkembangan fizikal bagi memenuhi impian menjadikan sekolah sebagai 'The Better School' untuk para pelajarnya. SMK Gajah Berang turut mendapat kerjasama daripada Persatuan Ibu Bapa Dan Guru yang tidak pernah berhenti memberi sumbangan bagi kepentingan sekolah dan para pelajar.
Pada tahun 2015, sekolah ini mendapat peruntukan daripada kerajaan untuk menukar sepenuhnya genting bumbung bangunan pentadbiran dan menaik taraf siling bangunan. Pengurusan sekolah juga telah mewujudkan bilik khas untuk pengurusan disiplin, bilik untuk Bimbingan dan Kaunseling juga bilik gerakan di bahagian atas blok pentadbiran.
Bermula tahun 2016, sekolah ini terpilih untuk melaksanakan Program Dual Language Program (DLP) iaitu program pengajaran subjek Matematik dan Sains dalam Bahasa Inggeris bermula dari tingkatan 1 untuk semua murid.
Pada tahun 2017, Sekolah Menengah Kebangsaan Gajah Berang mempunyai seramai 762 orang pelajar lelaki dan 599 orang pelajar perempuan, menjadikan jumlah keseluruhan murid seramai 1361 orang. Ia mempunyai seramai 112 orang guru yang terdiri daripada 25 orang guru lelaki dan 87 orang guru perempuan. Sekolah ini mempunyai sebanyak 52 buah kelas dari tingkatan 1 hingga tingkatan 6 atas. Terdapat 8 buah kelas untuk setiap untuk arus Perdana dari tingkatan 1 hingga Tingkatan 5. GBS juga mempunyai 12 kelas PRA Universiti aliran sains untuk rendah dan atas.
Lencana Sekolah
thumb|left|Lencana SMK Gajah Berang|300x300px
Keberanian, dinamik, futuristik
Warna Putih
Warna Kuning
Gading Gajah
Cogan kata atau moto sekolah SMK Gajah Berang ini telah dicipta pada tahun 1957 bagi membentuk identitinya yang tersendiri. Perkataan-perkataan ini berasal daripada bahasa Latin yang bermaksud Usaha Mengatasi Segala-galanya ( Works Conquers All ).
Lagu Sekolah
Pencipta lagu: Mah Khye Cheng/Raid SMK GAJAH BERANG
Sekolah Menengah Gajah Berang Kaulah yang kami cinta Berkorban untuk kami Bertaat Setia Mengharumkan nama anda Kami pelajar sekolah ini Berikrar maju jaya Berbakti Berpadu Untuk kita semua Negara makmur kaya Gagah Berani Berdisiplin Bertekun Menghadapi cabaran Maju dalam sukan dan pelajaran Bakal pemimpin depan.
Pengetua
Berikut merupakan senarai pengetua SMK Gajah Berang:
Barisan Pentadbir
Nadi utama kejayaan dan kecemerlangan SMK Gajah Berang terletak pada kewibawaan Tuan Pengetua iaitu Tuan Haji Mohd Nizam Bin Abdullah sebagai peneraju sekolah dan gandingan mantap jentera pentadbiran dan barisan guru yang berkaliber dan komited.
Berikut ialah Barisan Pentadbir SMK Gajah Berang pada tahun 2018:
Prasarana Sekolah
Dalam mencapat matlamat utama bagi mendidik dan melahirkan murid-murid yang berpengetahuan dan berpotensi, Sekolah Menengah Kebangsaan Gajah Berang berusaha menyediakan persekitaran pembelajaran yang kondusif, kemudahan fizikal dan prasarana yang mencukupi. Sekolah ini mempunyai 8 blok bangunan dua tingkat,  3  blok bangunan satu tingkat dan sebuah dewan utama. Sekolah ini juga mempunyai 54 bilik darjah, 7 buah Makmal Sains, 5 buah Bengkel Kemahiran Hidup, 1 bilik Pendidikan Seni, 1 Pusat Sumber, 1 Bilik Kaunseling, 1 Bilik Warisan, 1 surau, 1 Bilik Koperasi, 1 pasang bola sepak, 1 gelanggang badminton, 1 gelanggang tenis, 1 bilik jahitan, 1 bilik masakan, 2 bilik guru, 1 kantin, 6 pondok bacaan dan 9 tandas.
Antara prasarana yang terdapat di SMK Gajah Berang ialah:
Sejarah penubuhan Bilik Warisan
Idea penubuhan Bilik Warisan SMK Gajah Berang dicetuskan oleh Pengetua sekolah yang ke-14 iaitu Pn Hajah Umaizahrah Bt Alwi. Usaha murni beliau adalah bermatlamatkan pemeliharaan warisan budaya sekolah bagi menjana kecemerlangan Institusi Pendidikan SMK Gajah Berang yang unggul. Justeru, beliau telah memperkenalkan Blok Warisan Budaya Sekolah yang meliputi sudut, galeri dan Bilik Warisan. Bilik ini telah dibina di blok utama pengurusan dan diuruskan bersama oleh ahli Panitia Sejarah, guru-guru cemerlang dan staf sokongan yang telah bertungkus lumus menjadikan cetusan idea puan pengetua satu kenyataan. Kos pembinaan bilik ini dianggarkan sebanyak RM 25,000.
Secara keseluruhan, konsep Bilik warisan adalah mengikut tema-tema tertentu yang dapat menggambarkan sejarah dan perkembangan SMK Gajah Berang bermula dari tahun 1956 hingga masa kini. Pelbagai teknik pameran diguna pakai seperti diorama yang memaparkan peristiwa penting sekolah, artifak-artifak seperti lukisan-lukisan, bahan-bahan bergambar, peralatan sains, kemahiran hidup dan permainan.
Galeri Warisan
Antara artifak yang terdapat di Bilik Warisan SMK Gajah Berang ialah:
Kurikulum
Bidang kurikulum yang menjadi teras perkhidmatan di sekolah sentiasa mengadakan pelbagai aktiviti sepanjang tahun untuk memastikan murid mencapai kecemerlangan dalam peperiksaan PT3, SPM dan STPM. Semua aktiviti panitia mata pelajaran dirancang dengan baik menggunakan peruntukan PCG mata pelajaran untuk manfaat murid SMK Gajah Berang. Penolong Kanan Kurikulum dan Guru Kanan Mata Pelajaran sentiasa menyediakan program-program inovatif dan terancang setiap tahun bagi peningkatan prestasi akademik sekolah dan pelajar. Penekanan dan pemantauan sering dilakukan agar program-program tersebut dilaksanakan dengan baik dan berkesan di bawah guru panitia masing masing.
Program-Program Tahun 2017
Program-Program Tahun 2019
Pencapaian Kurikulum
KEPUTUSAN STPM 2016 KEPUTUSAN SPM 2016
KEPUTUSAN PT3 2016 KEPUTUSAN SPM 2017
KEPUTUSAN SPM 2018
Kokurikulum
Kecemerlangan SMK Gajah Berang dalam kokurikulum memang tidak dapat disangkal lagi. Kejayaan demi kejayaaan diraih oleh para pelajar sekolah ini menerusi pertandingan dan kejohanan di peringkat daerah hingga ke arena antarabangsa melalui sukan permainan, badan beruniform, kelab dan persatuan. Nama SMK Gajah Berang tersohor setanding dengan sekolah-sekolah lain di Malaysia khususnya aspek kokurikulum negara.
Unit Kokurikulum
Program-Program Tahun 2018
Hal Ehwal Murid
Hal Ehwal Murid SMK Gajah Berang mempunyai keazaman dan komitmen terhadap prestasi murid khususnya dari aspek akhlak dan sahsiah serta keterampilan mereka. Berlandaskan dasar ini, pengurusan HEM sekolah ini bermatlamat untuk memastikan kebajikan, keselamatan dan disiplin murid pada tahap yang baik hingga dapat memberi sumbangan kepada masyarakat dan negara. Jatuh bangun sesebuah sekolah juga bergantung kepada pengurusan HEM yang efisien dan berkesan dalam mengawal disiplin murid supaya dapat mewujudkan persekitaran yang kondusif untuk sesi pengajaran dan pembelajaran yang berkesan seterusnya menyumbang kepada kecemerlangan akademik sekolah. Pada waktu yang sama, Persatuan Ibu Bapa dan Guru sentiasa memberi bekerjasama dalam menjayakan pelbagai program dan aktiviti yang dirancang bagi merealisasikan matlamat ini.
Sambutan Bulan Kemerdekaan 2017
Telah menjadi tradisi di SMK Gajah Berang, di bawah pengelolaan Bidang Kemanusiaan dengan kerjasama daripada panitia-panitia mata pelajaran di bawahnya seperti Panitia Sejarah, Panitia Geografi, Panitia Pendidikan Seni, Panitia PJK, Pendidikan Islam dan Moral akan merangka program dan aktiviti bulan kemerdekaan pada bulan Ogos sempena menyambut ulangtahun kemerdekaan negara kita Malaysia. Pada tahun ini, bulan kemerdekaan telah berlangsung pada 1 Ogos 2017 hingga 16 September 2017 dengan bertemakan 'Negaraku Sehati Sejiwa'. Majlis penutupan akan diadakan pada 18 September 2017.
Rakaman Momen
Rakaman video menunjukkan beberapa aktiviti dan peristiwa yang berlaku di SMK Gajah Berang yang sempat dirakamkan untuk dikongsi bersama:
Alumni
Antara bekas pelajar SMK Gajah Berang ialah:
Pudina
Pudina atau asa merupakan sejenis tumbuhan herba dalam genus Mentha keluarga Lamiaceae. Sebanyak 13 hingga 24 spesies berbeza dikirakan daripada genus ini.
Taburan spesies-spesies jenis pokok ini besar mencakup Eropah, Selatan Afirka, Asia, Australia, Oceania, Amerika Utara dan Amerika Selatan. Pengacukan berlaku secara semula jadi apabila kawasan taburan dua spesies yang berbeza menindan.
Daun-daunnya banyak kegunaannya.
Penamaan
Nama pudina dipinjamkan daripada perkataan पुदीना daripada kata-kata bahasa Parsi پودنه pudna atau پونه puna yang dipakai kepada spesies Mentha pulegium.
Spesies
, Plants of the World Online telah menerima spesies-spesies berikut:
Botani
Pokok spesies-spesies dalam genus pudina jenis tumbuhan saka herba. Ia mempunyai batang rayap yang muncul di atas dan bawah tanah dan batang berdahan yang tegak dan bersegi. Pokok pudina boleh tumbuh setinggi 10–120 sentimeter.
Daun-daunnya disusun bertentangan. Helai daunnya berbentuk bujur atau mata lembing, berbulu halus dan bertepi gerigi. Daun pokok boleh datang dalam warna hijau gelap dan hijau kekelabuan ke ungu, biru dan kadang-kadang kuning.
Bunganya berwarna putih atau ungu dan muncul daripada bulir tinggi di ketiak daun. Buahnya seperti kekeras yang mengandungi satu hingga empat biji benih.
Kegunaan
Terdapat pelbagai jenis pudina di seluruh dunia, antaranya:
Pudina bertindak sebagai perangsang dan membantu penghadaman serta mengurangkan flatulens. Ia juga bersifat antiseptik, antiparasit dan antivirus. Pemakanannya boleh merangsangkan tubuh badan mengeluarkan peluh.
Daun pudina juga digunakan untuk membuat ubat sapu untuk merawat selsema, sakit kepala, kekejangan otot dan sakit-sakit badan. Minyak yang diperbuat daripada daun pudina boleh menghilangkan rasa loya serta kejutan dan mempertingkatkan tumpuan.
Pengeboman Mogadishu Oktober 2022
Pada 29 Oktober 2022, sekurang-kurangnya 100 orang terbunuh dan 300 cedera akibat pengeboman kereta berkembar di ibu negara Somalia, Mogadishu. Presiden Hassan Sheikh Mohamud menuduh kumpulan militan al-Shabaab sebagai pelaku serangan itu. Pengeboman ini menandakan serangan paling maut di Somalia sejak pengeboman Mogadishu pada 14 Oktober 2017 di persimpangan yang sama.
Latar belakang
Al-Shabaab adalah kumpulan Islam Somalia yang memulakan pemberontakan mereka pada tahun 2006. Mereka kerap melakukan serangan di Somalia, serta kurang kerap di Habsyah, Kenya dan Uganda. Pada Ogos 2022, mereka menyerang sebuah hotel di Mogadishu, membunuh 21 orang. Selepas itu, Presiden Hassan Sheikh Mohamud berkata bahawa beliau akan melancarkan "perang habis-habisan" terhadap al-Shabaab. Pada 23 Oktober 2022, kumpulan militan membunuh sembilan orang di sebuah hotel di Kismayo. Pengeboman di Mogadishu berlaku pada hari ketika presiden, perdana menteri, dan pegawai kanan lain membincangkan tentang pelan untuk memerangi al-Shabaab.
Pengeboman
Pada pukul 14:00, letupan pertama melanda bangunan Kementerian Pendidikan negara itu, berhampiran persimpangan Zobe dan sebuah sekolah. Persimpangan itu merupakan tapak pengeboman yang lebih maut pada Oktober 2017. Letupan itu diikuti oleh asap yang besar. Letupan kedua berlaku beberapa minit kemudian apabila ambulans tiba di lokasi letupan pertama. Letupan kedua berlaku pada waktu makan tengah hari yang sibuk di luar sebuah restoran. Kedua-dua letupan itu memecahkan tingkap bangunan berhampiran. Tidak lama selepas pengeboman, tembakan di Kementerian Pendidikan berhampiran dilaporkan. Seorang pekerja Ambulans Aamin berkata, letupan kedua telah membakar ambulans ketika mereka sedang mengangkut mangsa. Seorang pemandu dan seorang pekerja pertolongan cemas cedera. Ramai orang awam yang menaiki pengangkutan awam maut.
Sebahagian daripada mereka yang cedera telah dirawat di Hospital Erdoğan. Di Hospital Medina, sekurang-kurangnya 30 mayat tiba di mana saudara mara boleh mengenal pasti mereka. Persatuan wartawan Somalia berkata bahawa seorang wartawan televisyen adalah antara yang terbunuh dalam letupan kedua. Seorang wartawan Somalia bagi Voice of America dan seorang wartawan foto Reuters cedera.
Prostřední Bečva
Prostřední Bečva merupakan sebuah kampung dan kawasan perbandaran yang terletak di daerah Vsetín, wilayah Zlín, Republik Czech.
Magika
Magika merupakan sebuah filem muzikal fantasi Malaysia 2010 arahan sulung Edry Abdul Halim yang dibintangi oleh Diana Danielle, Mawi, Ziana Zain, M. Nasir, Ning Baizura, Nabil, Saiful Apek, Senario dan pelakon kanak-kanak Fimie Don. Filem ini mengisahkan dua adik-beradik yang menemui sebuah alam fantasi yang berasaskan pelbagai kisah dongeng, mitos dan legenda Melayu ternama.
Filem yang dilaporkan menelan belanja RM 2.40 juta ini mula-mula ditayangkan dalam tayangan amal di pawagam Cathay Cineleisure, e@Curve, pada 10 Februari 2010, sebelum ditayangkan kepada umum di pawagam pada 23 September 2010.
Sinopsis
Filem Magika ialah sebuah filem berbentuk kekeluargaan yang menyelitkan pantang larang orang Melayu terutama peringatan untuk anak-anak seperti jangan keluar rumah waktu senja dan jangan buang air kecil merata tempat sesuka hati. Filem ini juga kaya dengan nilai kasih sayang, cinta dan pengorbanan.
Sinopsis filem Magika mengisahkan bagaimana dua beradik yang tersesat di alam bunian selepas keluar rumah pada waktu maghrib.
Ayu (Diana Danielle) berhadapan dengan ujian sukar untuk menyelamatkan adiknya iaitu Malik (Fimie Don) yang diculik nenek kebayan lakonan Ziana Zain. Bagaimanapun Ayu bernasib baik kerana dia bertemu dengan Badang (Mawi) yang membantu menyelamatkan mereka keluar dari dunia asing itu.
Magika menggabungkan lebih 15 pelakon ternama sebagai tarikan penonton ke pawagam. Kaya dengan mitos dan kisah legenda Melayu, Magika menampilkan beberapa watak yang dekat di hati orang ramai seperti Badang, Bawang Putih Bawang Merah, Pak Pandir, Mak Mandir, Mahsuri, Hang Tuah, Puteri Gunung Ledang dan Batu Belah Batu Bertangkup.
Penerbitan
Filem ini merupakan percubaan sulung Edry Abdul Halim, anak yang bongsu daripada tiga adik-beradik KRU, selaku pengarah filem walaupun beliau berpengalaman sebagai pengarah pementasan sebelum ini. Proses penggambaran awal filem Magika dijalankan mulai Februari 2008 hingga Januari 2009.
Diwara-warakan bahawa filem ini bertujuan untuk memastikan kesegaran dan kelestarian cerita rakyat tradisional Melayu di depan mata generasi Malaysia semasa. Kata Edry kepada pihak akhbar pada malam tayangan amal, "Bagi saya, Magika sebenarnya membantu menaikkan kembali cerita-cerita mitos popular orang-orang tua kita, seperti kewujudan nenek kebayan, kisah Pak Pandir, Badang dan pelbagai cerita lagi yang bukan saja relevan untuk tontonan kanak-kanak tapi seisi keluarga".
Memandangkan ini filem muzikal, Edry turut mencipta empat belas lagu baru khas untuk filem ini untuk dinyanyikan oleh para pelakon sendiri tanpa bantuan penyanyi profesional.
Tayangan
Tayangan julung kali Magika berupa majlis tayangan amal bersama anak-anak yatim pada 10 Februari 2010, disusuli tayangan diraja di Dewan Kapitol, Perlis pada 3 Julai, istimewa sempena ulang tahun kesepuluh pemerintahan DYMM Raja Perlis, Tuanku Syed Sirajuddin Ibni Al-Marhum Tuanku Syed Putra Jamalullail. Filem ini akhirnya ditayangkan kepada umum di 56 buah pawagam di Malaysia dan beberapa lagi di pawagam pada Malaysia & Brunei 23 September 2010 & Singapura 11 November 2010.
Sambutan
Pihak KRU meletakkan sasaran RM4 juta untuk Magika sepanjang tayangannya di pawagam. Pada empat hari pertama tayangannya (23–26 September 2010), filem Magika dilaporkan mengutip RM 1.3 juta daripada pawagam di Malaysia dan Brunei. Di carta pawagam seluruh Malaysia, filem Magika menduduki tangga ketiga pada hujung minggu pertamanya.
Ulasan
Pada tayangan amal pada bulan Februari, filem Magika dilaporkan mendapat sambutan hangat daripada para hadirin akhbar. Antara yang membuat ulasan awal berdasarkan tayangan khas itu termasuk Nur Safina Othman untuk portal hiburan CinemaOnline dan Tupai yang berani memberikan lima bintang kepada filem ini dengan ulasan berikut :
"Memanglah benar kebanyakan pelakon Magika adalah[sic] penyanyi yang hebat … Namun pujian harus diberikan kepada pelakon-pelakon lain kerana mereka juga tidak kurang hebatnya, terutama sekali Diana Danielle; Walaupun lakonannya agak sedikit kaku di sesetengah babak, namun nyanyiannya menutup kekurangannya itu. Gabungan Diana sebagai 'kakak' kepada pelakon cilik Fimie Don juga serasi. Lakonan Mawi pula layak diberi pujian walaupun masih kaku. Namun jika dibandingkan dengan lakonannya melalui filem arahan Azahari Mohd Zain "Jin Notti" (2009), lakonannya kali ini ada peningkatan dan ia tidak mengecewakan.
Dengan sinematografi yang cantik, CGI yang nampak benar, lagu-lagu 'catchy' dan lakonan hebat, "Magika" telah meletakkan satu 'standard' baru dalam industri filem tempatan."
Runut bunyi
Album runut bunyi rasmi Magika diterbitan oleh KRU Records. Ia memuatkan empat belas buah lagu dan sebuah interlud yang dinyanyikan oleh pelakon-pelakon dalam filem ini.
Pamona Puselemba, Poso
Pamona Puselemba merupakan sebuah kecamatan di Kabupaten Poso, Sulawesi Tengah, Indonesia.
Windows Live Photo Gallery
Windows Live Photo Gallery ialah sebuah aplikasi pengurusan foto dan perkongsian foto yang merupakan sebahagian daripada inisiatif Windows Live Microsoft. Ia adalah versi naik taraf bagi Windows Photo Gallery yang merupakan sebahagian daripada Windows Vista.
Diaq Lay, Muara Wahau, Kutai Timur
Diaq Lay merupakan sebuah desa di kecamatan Muara Wahau, Kabupaten Kutai Timur, Kalimantan Timur, Indonesia.
Malaysia di Sukan Asia 2014
Malaysia telah menyertai Sukan Asia 2014 di Incheon, Korea Selatan dari 19 September hingga 4 October 2014. Danyal Balagopal Abdullah merupakan ketua perwakilan Malaysia di temasya sukan tersebut. Satu pencapaian ketara yang dilakukan oleh pasukan Malaysia adalah memenangi pingat pertama dalam acara Memanah dalam sejarah Sukan Asia.